armvectores/hy_wikipedia_2023 huggingface dataset:
Մուկը Մանհեթենում

Մուկը Մանհեթենում (անգլ.՝ Mouse in Manhattan), «Թոմն ու Ջերին» մուլտֆիլմերի կարճամետրաժ շարքի 19-րդ դրվագն է։ Դրվագը պատմում է Ջերիի` Նյու Յորքի Մանհեթեն թաղամասում անցկացրած արկածների մասին։ Թողարկվել է 1945 թվականի հուլիսի 7-ին։


== Սյուժե ==
Ջերին հոգնել էր իր գյուղական կյանքից և որոշում է նա գնալ Մանհեթեն։ Նա քնած Թոմին հրաժեշտի նամակ է գրում և հեռանում է դատարկ երկաթուղային վագոնով։
Քաղաքում Ջերիի հետ տեղի են ունենում մի շարք դեպքեր. նա պատահաբար պոչը կպցնում է փորին, ընկղմվում է կոշկի մաքրելու կրեմի մեջ, ուսումնասիրում է քաղաքը, հազիվ փրկվում է մեքենայի տակ ընկնելուց, տուժում է վերելակով բեռ փոխադրելիս, պատահմամբ մտնում է ոչ ճիշտ զուգարան և հազիվ է փրկվում երկնաքերից ընկնելուց` հրաշքով փրկվելով ջարդած մոմի շնորհիվ։ Նա պարում է խաղալիք օրիորդների հետ սեղանի վրա, բայց վերջնականապես թռչում է շենքից` ընկնելով շամպայնի շշի մեջ, որը պայթում է։ Մուկը հրաշքով բռնվում է կախված գուլպաներից, վայրէջք է կատարում դրանով` կարծես օդապարիկով, մութ նրբանցքում այնպես է փռշտում, որ ամբողջ նրբանցքում նրա ձայնը արձագանքում է, ինչը շատ կատուների ուշադրություն է գրավում։ Նրանցից մեկը վախեցնում է Ջերիին։ Եվ նա վազում է` խփվելով աղբամաններին և ընկնելով նրանցից մեկը, թռչում է ոսկերչանոց, նրան նկատում է ճանապարհային ոստիկանը, և նա փախչում է իր վրա կրակող ոստիկաններից։
Հոգնելով այդպիսի կյանքից` Ջերին փախչում է քաղաքից (ճանապարհին հազիվ փրկվելով գնացքի տակ ընկնելուց), անցնում է Բրուլինկյան կամուրջը և ողջ հետդարձի ճանապարհին վազում է երկաթուղու վրայով։ Վերջապես նա հասնում է տուն, որտեղ նկատում է քնած Թոմին (որը նույնիսկ չէր նկատել, որ Ջերին տանը չէ)։ Ջերին գրկում և համբուրում է զարմացած կատվին և գնում է իր բույն` մուտքի վրա դնելով պաստառ, որի վրա գրված է` «Տուն, սիրելի տուն»։


== Փաստեր ==
Ջերիի հայտնիությունը հեղինակներին ստիպել է ստեղծել միայն մկանը նվիրված թողարկում։
Դրվագը մասամբ հիմնված է Եզոպոսի «Գյուղական մուկը և քաղաքային մուկը» առակի վրա։
Տեսարանը, որտեղ Ջերին ընկնում է մոմի վրայից, համարվում է հղում «Վերջապես ապահով» ֆիլմին։
Մի քանի պաստառներում կարելի է տեսնել «Tom & Jerry Cartoon» գրությունը, որը հղում է MGM մուլտիպլիկացիոն բաժնի ամբողջ աշխատակազմին։
Սա միակ դրվագն է, որտեղ Թոմը համարյա մասնակցություն չի ունենում։ Հետապնդումների փոխարեն դրվագին տրամադրությունը փոխանցվում է երաժշտությամբ, որը հիմնված է Սքոթ Բրեդլիի հեղինակած «Manhattan Serenade» և «Broadway Rhythm» երգերի մեղեդիների վրա։
«Տուն, սիրելի տուն» նշանը հայտնվում է նաև այնպիսի դրվագներում, ինչպիսին է «Կատուն կոշիկ է ստանում» (անգլ.՝ Puss Gets the Boot) սերիան։


== Գրաքննություն ==
Cartoon Network-ով ցուցադրելու համար հեռացվել է այն տեսարանը, որտեղ Ջերիին թաթախում են կոշիկի լաքի մեջ։


== Ծանոթագրություններ ==


== Արտաքին հղումներ ==
«Մուկը Մանհեթենում»(անգլ.) ֆիլմը Internet Movie Database կայքում
«Մուկը Մանհեթենում»(անգլ.) Big Cartoon DataBase կայքում
Անն Քրիստին Օրյոնես

Անն Քրիստին Օրյոնես (նորվ.՝ Ann Kristin "Anka" Aarønes, հունվարի 19, 1973(1973-01-19), Օլեսուն, Մյորե օգ Ռոմսդալ, Նորվեգիա), նորվեգացի ֆուտբոլիստ, հարձակվող։ 1996 թվականի Ատլանտայի ամառային օլիմպիական խաղերի բրոնզե մեդալակիր։ Աշխարհի և Եվրոպայի առաջնության չեմպիոն։
Ի սկբանե հանդես է եկել Spjelkavik IL, այնուհետև Trondheims-Ørn և Նորվեգիայի ազգային հավաքականի կազմում։


== Կարիերա ==


=== Ակումբներ ===
Խաղային կարիերայի մեծ մասն անցկացրել է Տրոնհեյմ-Էրն ակումբում, որի կազմում հինգ անգամ դարձել է Նորվեգիայի չեմպիոն։
2001 թվականին Նորվեգիայի ազգային հավաքականի անդամ Գրո Էսպեսետի հետ միասին տեղափոխվել է Նյու Յորք Փաուեր, պատրաստվելով WUSA լիգայի մեկնարկին։ Մեջքի և ծնկի վնասվածքի պատճառով նա ակումբի կազմում անցկացրել է ընդամենը մեկ մրցաշրջան, որից հետո հայտարարել է իր կարիերայի ավարտի մասին։


=== Հավաքական ===
Ազգային հավաքականի կազմում հանդես է եկել 1990 թվականի սեպտեմբերի 2-ին Անգլիայի դեմ Եվրոպայի առաջնության ընտրական մրցաշարի խաղարկությունում։
1990-1999 թթ. հավաքականի կազմում խաղացել է 111 խաղ։ 1995 թվականին Նորվեգիայի աշխարհի առաջնությունում դարձել է լավագույն ռմբարկու՝ խփելով 6 գոլ։ 1993 թվականին դարձել է Եվրոպայի չեմպիոն։ Ընդգրկվել է նաև Եվրո-1997 թվականի և 1999 թվականի Աշխարհի գավաթի խաղերում։


== Պարգևներ և մեդալներ ==


=== Օլիմպիական խաղեր ===
 Բրոնզ Ատլանտա 1996 թ.


=== Աշխարհի առաջնություն ===
 Ոսկի	Շվեյցարիա 1995 թ.


=== Եվրոպայի առաջնություն ===
 Արծաթ Դանիա 1991 թ.
 Ոսկի Իտալիա 1993 թ.


== Ծանոթագրություններ ==


== Արտաքին հղումներ ==
Անն Քրիստին Օրյոնեսի մասին FIFA-ի կայքում Archived 2017-01-07 at the Wayback Machine.
Անն Քրիստին Օրյոնեսի մասին WUSA-ի կայքում
Նեգին (գյուղ, Կամենեց-Պոդոլսկիի շրջան)

Նեգին (ուկրաիներեն՝ Нігин), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Նեգին գյուղում բնակվում էր 1 363 մարդ։ Բնակչության խտությունը կազմում էր 556,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոլոմիյա (գյուղ, Գայվորոնի շրջան)

Սոլոմիյա (ուկրաիներեն՝ Соломія), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Սոլոմիյա գյուղում բնակվում էր 548 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոյեմբերի 26

Նոյեմբերի 26, տարվա 330-րդ (նահանջ տարիներին՝ 331-րդ) օրն է։

Տարվա ավարտին մնում է 35 օր։


== Դեպքեր ==
1863 - Աբրահամ Լինքոլնի որոշումով նոյեմբերի 26-ն ընդունվում է որպես Գոհաբանության օր
1991 - Ադրբեջանի ազգային ժողովն ընդունում է Լեռնային Ղարաբաղի ինքնավար կարգավիճակը լուծարելու մասին որոշում


== Ծնունդներ ==
1856 - Հենրի Մորգենթաու, ամերիկյան դիվանագետ, ԱՄՆ դեսպանը Օսմանյան կայսրությունյում (1913 - 1916 թթ.), դատապարտել է Հայոց ցեղասպանությունը (մա. 1943)
1857 - Ֆերդինանդ դը Սոսյուր (մ. 1913) Ferdinand de Saussure շվեյցարացի լեզվաբան
1904 - Արուս Ասրյան (մ. 1987) դերասանուհի
1906՝
Սոս Ալիխանյան (մ. 1985) հայազգի խորհրդային գենետիկ
Անդրեյ Կիրիլենկո (մ. 1990) Андрей Павлович Кириленко խորհրդային պետական և քաղաքական գործիչ
1908 - Ղևոնդ Հակոբյան ինժեներական զորքերի գեներալ-մայոր
1909 - Էժեն Իոնեսկո (մ. 1994) Eugéne Ionesco ռումին ազգության ֆրանսիացի դրամատուրգ
1912՝
Հրաչյա Մարգարյան (մ. 1967), խորհրդային կուսակցական և պետական աշխատող
Հեղինե Աբրահամյան (մ. 2012), հայ գեղանկարիչ
1926 - Ստեփան Խանամիրյան (մ. 1975) խորհրդային ռազմական գործիչ
1930 - Սուրեն Մուրադյան, հայ բանաստեղծ, մանկագիր
1939 - Թինա Թերներ ամերիկացի երգչուհի, պարուհի և դերասանուհի
1952 - Վահե Աղաբեկյանց, հայ գործարար և քաղաքական գործիչ
1952 - Գագիկ Խաչատրյան, պետական գործիչ
1962 - Ջովաննի Գուայտա Giovanni Guaita իտալացի պատմաբան, աստվածաբան և գրող
1976 - Վիկտոր Ալեքսանդրով, ռուս բանաստեղծ
1990 - Դենիել Ուելբեք Danny Welbeck գանայացի ծագումով անգլիացի ֆուտբոլիստ


== Մահեր ==
1504 - Իսաբելա I
1852՝ ռուս նկարիչ Պավել Ֆեդոտով
1855՝ լեհ բանաստեղծ Ադամ Միցկևիչ
1903՝ պատմաբան Մատաթիա Գարագաշյան
1913՝ ազգային-ազատագրական շարժման գործիչ Սարգիս Կուկունյան
1963 - Ամելիտա Գալլի-Կուրչի, իտալացի օպերային երգչուհի, «Մետրոպոլիտեն օպերայի» մեներգչուհի, (ծ. 1882)
1966՝ ամերիկահայ գրող և բանաստեղծ Համաստեղ (Համբարձում Կելենյան)
1978՝ վրացի լեզվաբան, հայագետ Իվանե Շիլակաձե
1981՝ նիդերլանդացի շախմատիստ և մաթեմատիկոս Մաքս Էյվե
1985՝ խորհրդային կինոռեժիսոր և դերասան Սերգեյ Գերասիմով
1990՝ հայ նկարիչ Էդուարդ Սարգսյան
1993՝ իտալացի նախկին ֆուտբոլային դարբասապահ և գլխավոր մարզիչ Գուիդո Մազետտի


== Տոներ ==
Տեղեկատվության համաշխարհային օր
Անկախության օր՝
Մոնղոլիա (Չինաստանից, 1921 թ. հուլիսի 11-ին)
Սահմանադրության օր՝
Հնդկաստան


== Ծանոթագրություններ ==
Էյեր

Էյեր (նորվ.՝ Øyer), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Թինգբերգ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 639.93  կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Էյերի զինանշանը ==
Էյեր կոմունայի զինանշանը հաստատվել է 1983 թվականի ապրիլի 23-ին և իրենից ներկայացնում է կանաչ գույնով ներկված վահան, ներքևի մասը սուր, որի վրա պատկերված է հին զենքերի երկաթյա մասը փայտին ամրացնելու հատվածը։


== Բնակչություն ==
Համաձայն 2007 թվականի մարդահամարի տվյալների՝ Էյեր կոմունայում բնակվում է 4929 մարդ։ Կոմունայի բնակչության քանակը վերջին 60 տարում աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Ցարիչանկա

Ցարիչանկա (ուկրաիներեն՝ Царичанка), քաղաքատիպ ավան Ուկրաինայի Դնեպրոպետրովսկի մարզի Ցարիչանի շրջանում։ Հիմնադրվել է 17-րդ դարում։
2001 թվականի տվյալներով Ցարիչանկա քաղաքատիպ ավանում բնակվում էր 7 839 մարդ։ Բնակավայրը զբաղեցնում է 10,85 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(7560) Սպուդիս

(7560) Սպուդիս (անգլ.՝ Spudis), աստերոիդ աստերոիդների գոտի ներքին մասում։ Հայտնաբերվել է 1986 թվականի հունվարի 10-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,954969 ա. մ., առավելագույնը մոտենում է 1,7504 ա. մ. հեռավորության վրա և հեռանում 2,1595 ա. մ.։ Արեգակի շուրջ մեկ ամբողջական պտույտ է կատարում 998,41 երկրային օրվա ընթացքում, իր ուղեծրով շարժվելով միջինում 0,360574 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,86° անկյուն։
Սպուդիս աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7560) Սպուդիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նախոդկա (գյուղ, Ջանկոյի շրջան)

Նախոդկա (ուկրաիներեն՝ Нахідка, Ղրիմի թաթարերեն՝ Can Boldı), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ջամբուլդու։
2001 թվականի տվյալներով Նախոդկա գյուղում բնակվում էր 443 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարոե Սելո (գյուղ, Վելիժսկի շրջան)

Անվան այլ կիրառումների համար տե՛ս՝ Ստարոե ՍելոՍտարոե Սելո (ռուս.՝ Старое Село), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 226 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յասնոգորկա (գյուղ, Չուդնևսկի շրջան)

Անվան այլ կիրառումների համար տե՛ս՝ ՅասնոգորկաՅասնոգորկա (ուկրաիներեն՝ Ясногірка), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Յասնոգորկա գյուղում բնակվում էր 85 մարդ։ Բնակավայրը զբաղեցնում է 0,483 կմ² տարածք։ Բնակչության խտությունը կազմում էր 175,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ՈՒԵՖԱ Եվրոպա լիգայի եզրափակիչ 2017

2017 թվականի ՈՒԵՖԱ Եվրոպայի լիգայի եզրափակիչ, ՈՒԵՖԱ-ի Եվրոպայի լիգայի 2016/17-ի վճռորոշ հանդիպումը, ՈՒԵՖԱ-ի գավաթի պատմության անցկացվող 46-րդ մրցաշրջանը և ՈՒԵՖԱ-ի Եվրոպայի լիգայի պատմության 8-րդ մրցաշրջանը։ Այս ֆուտբոլային խաղը տեղի է ունեցել 2017 թվականի մայիսի 24-ին Շվեդիայի մայրաքաղաք Ստոկհոլմում՝ «Ֆրենդս արենա» մարզադաշտում։ Խաղը հաղթել է անգլիական «Մանչեսթեր Յունայթեդ» ակումբը՝ 2: 0 հաշվով պարտության մատնելով հոլանդական «Այաքսին»:
ՈՒԵՖԱ Եվրոպայի լիգայի հաղթող «Մանչեսթեր Յունայթեդը» ՈՒԵՖԱ Սուպեր գավաթի խաղարկությունում կխաղա ՈՒԵՖԱ Չեմպիոնների լիգայի հաղթող «Մադրիդի Ռեալի» հետ և կվորակավորվի Չեմպիոնների լիգայի հաջորդ մրցաշրջանի խմբային փուլ։


== Անցկացման վայրը ==
«Ֆրենդս արենան»՝ որպես 2016/17 Եվրոպայի լիգայի եզրափակչի անցկացման վայր, ընտրվել է ՈՒԵՖԱ-ի Գործադիր կոմիտեի որոշմամբ 2015 թվականի հունիսի 30-ին Պրահայում։


== Նախապատմություն ==
«Այաքսի» համար դա ՈՒԵՖԱ-ի Եվրոպայի լիգայի (նախկինում հայտնի էր որպես ՈՒԵՖԱ-ի գավաթ) երկրորդ եզրափակիչն էր։ Նախորդ եզրափակչում Ամստերդամի թիմը հաղթել է «Տորինոին» երկու հանդիպումից հետո՝ արտագնա դաշտում խփած գոլի օրենքով։
«Մանչեսթեր Յունայթեդի» համար սա Եվրոպական լիգայի և ՈՒԵՖԱ գավաթի եզրափակիչն է։ Իր հաղթանակից հետո  «Մանչեսթեր Յունայթեդը» դարձել է հինգերորդ ակումբը, որ հաղթել է եվրոպական բոլոր երեք ակումբային խոշոր առաջնություններում (Եվրոպայի Չեմպիոնների գավաթ / ՈՒԵՖԱ-ի Չեմպիոնների լիգա, ՈՒԵՖԱ-ի գավաթ / ՈՒԵՖԱ-ի Եվրոպայի լիգա և ՈՒԵՖԱ-ի գավաթակիրների գավաթ)։  Նման ձեռքբերումներ ունեցող մյուս ակումբներն են «Թուրինի Յուվենտուսը», «Ամստերդամի Այաքսը», «Մյունխենի Բավարիան» և «Լոնդոնի Չելսին»:
Մինչև այս խաղը, թիմերը հանդիպել են չորս անգամ եվրոպական մրցություններում. 2 անգամ հաղթել է «Այաքսը», 2 անգամ՝ «Մանչեսթեր Յունայթեդը»։


== Ճանապարհ դեպի եզրափակիչ ==

Ծան.: Գոլեր, եզրափակչի մասնակցի խփած գոլերը նշված են առաջինը (Տ = Տնային հանդիպում; Ա = Արտագնա հանդիպում):


== Խաղից առաջ ==


=== Խաղից հետո ===
Շվեդացի նախկին ֆուտբոլիստ Պատրիկ Անդերսոնը նշանակվել է եզրափակիչի դեսպան։


=== Պատկերանիշ ===
2016 թվականի օգոստոսի 26-ին Մոնակոյում ներկայացվել է խաղի պաշտոնական պատկերանշանը։


== Խաղը ==


=== Վիճակագրություն ===


== Տես նաև ==
ՈՒԵՖԱ Չեմպիոնների Լիգայի եզրափակիչ 2017
ՈւԵՖԱ Սուպեր գավաթ 2017


== Ծանոթագրություններ ==


== Արտաքին հղումներ ==
Եզրափակիչ 2017։ Ստոկհոլմ
Բալաշեյկա (քաղաքատիպ ավան, Սիզրանսկի շրջան)

Բալաշեյկա (ռուս.՝ Балашейка), քաղաքատիպ ավան Ռուսաստանի Սամարայի մարզի Սիզրանսկի շրջանի կազմում։
Բնակչությունը 2010 թվականին գրանցված տվյալներով կազմում էր 2957 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորտկան

Կորտկան, գյուղ Արևմտյան Հայաստանում, Վանի վիլայեթի Վանի գավառում։


== Բնակչություն ==
1909 թվականին ուներ 35 տուն հայ և 20 տուն թուրք բնակիչ։ Զբաղվում էին երկրագործությամբ և անասնապահությամբ։ Կորտկանի հայերը բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։ Ողջ մնացածները ռուսական զորքերի հետ նահանջել և բնակություն են հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 664, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Վատտմետր

Վատտմետր (հին հունարեն՝ μετρεω- չափել), էլեկտրական հոսանքի հզորությունը վատտերով չափելու սարք։ Լինում է էլեկտրադինամիկական (նախատեսված է հաստատուն և փոփոխական հոսանքի շղթաներում չափումներ կատարելու համար) և ֆեռոդինամիկական (փոփոխական հոսանքի շղթաներում չափումներ կատարելու համար)։ Վատտմետրն ունի երկու էլեկտրական շղթա՝ 

հոսանքի (բեռնվածքի շղթային է միացվում հաջորդաբար,
լարման (միացվում է բեռնվածքի հետ զուգահեռ)Չափումների սահմանների ընդարձակումը ձեռք է բերվում հոսանքի տրանսֆորմատորներով և լրացուցիչ դիմադրություններով, իսկ բարձր լարման շղթաներում՝ հոսանքի և լարման տրանսֆորմատորներով։
Աբդուլկարիմովո (գյուղ, Բայմակսկի շրջան)

Անվան այլ կիրառումների համար տե՛ս՝ Աբդուլկարիմովո (այլ կիրառումներ)Աբդուլկարիմովո (ռուս.՝ Абдулкаримово, բաշկիրերեն՝ Әбделкәрим), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 450 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խեյրտրաուդենբերխ (համայնք)

Խեյրտրաուդենբերխ (հոլ.՝ Geertruidenberg ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 27,02 կմ² է, բնակչությունը՝ 21.359 (2011 թ.)։ Մեկ շնչի տարեկան միջին եկամուտը 13.300 եվրո է։
Սիլմսի (գյուղ, Կոիգի շրջան)

Անվան այլ կիրառումների համար տե՛ս՝ ՍիլմսիՍիլմսի (էստ․՝ Silmsi), գյուղ Էստոնիայի Յարվամաա նահանգի Կոիգի շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3752) Կամիլո

(3752) Կամիլո (անգլ.՝ Camillo), աստերոիդ ապոլոնի ընտանիքում։ Հայտնաբերվել է 1985 թվականի օգոստոսի 15-ին Էլեանորա Հելինի և Մարիա Բարուչիի կողմից Կոսոլում։
Միջին հեռավորությունը Արեգակից կազմում է 1,413522 ա. մ., առավելագույնը մոտենում է 0,9868 ա. մ. հեռավորության վրա և հեռանում 1,8403 ա. մ., իսկ Երկրի ուղեծրին Կամիլո աստերոիդը նվազագույնը մոտենում է 0,0796 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 613,84 երկրային օրվա ընթացքում, իր ուղեծրով շարժվելով միջինում 0,586476 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 55,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3752) Կամիլո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուղղահայաց ֆերմա

Ուղղահայաց ֆերմա, ուղղահայաց դասավորված շարքերով, առանց արևի լույսի, հողի և քիմիական նյութերի օգտագործման մշակաբույսերի աճեցման ավտոմատացված կամ կիսաավտոմատ գյուղատնտեսական գործելակերպ։ Սովորաբար իր մեջ է ներառում վերահսկելի գյուղատնտեսական միջավայրի ստեղծումը, որի նպատակն է օպտիմալացնել մշակաբույսերի աճեցումը և անհող գյուղատնտեսական գործելակերպերը, ինչպիսիք են հիդրոպոնիկան, ակվապոնիկան և աերոպոնիկան։ Ուղղահայաց գյուղատնտեսության կազմերպումը հաճախ կատարվում է շինություններում, բեռնափոխադրման կոնտեյներներում, թունելներում, լքված հանքահորերում, և այլն։ 2020 թվականի դրություն, գործող ուղղահայաց գյուղատնտեսության ցանքատարածությունները ողջ աշխարհում կազմում են 30 հա.: 
Ուղղահայաց ֆերմաների ժամանակակից հայեցակարգը մշակվել է 1999 թվականին, Կոլումբիայի համալսարանի հանրային և շրջակա միջավայրի առողջության բաժնի պրոֆեսոր Դիքսոն Դեսպոմյերի կողմից, ով իր ուսանողների հետ զարգացրեց մինչև 50 000 մարդ կերակրելու հնարավորություն ունեցող ուղղահայաց ֆերմաներով զինված երկնաքերի նախագիծը։ Չնայած մինչ օրս տվյալ նախագիծը կյանքի չի կոչվել, այնուամենայնիվ, ենթադրվում է, որ հենց դրա շնորհիվ է ուղղահայաց ֆերմաների գաղափարը լայն ճանաչման արժանացել ողջ աշխարհում։ 
Ուղղահայաց ֆերմաներում ներկայումս օգտագործվող առավել նորարարական մոտեցումներից է համարվում LED լուսավորության կիրառումը, որը փոխարինում է արևի լույսին և միաժամանակ 10 անգամ ավելացնում մշակաբույսերի բերքատվությունը։ 
Ուղղահայաց գյուղատնտեսության կազմակերպման խոշորագույն առավելությունը կայանում է առավել փոքր տարածք զբաղեցնու և բարձր միավոր բերքատվություն ունենալու մեջ։ Մեկ այլ առավելություն է համարվում միաժամանակ մի քանի տեսակի մշակաբույսերի աճեցումը մեկ միջավայրում։ Բացի այդ փակ տարածքու գտնվելու շնորհիվ, մշակաբույսերը չեն ենթարկվում եղանակային փոփոխության կամայականությունների։ Սահամնափակ տարածք զբղեցնելու շնորհիվ, ուղղահայաց ֆերմաները նաև նպաստում է տեղի բուսական և կենդանական աշխարհի հետագա պահպանմանը։ 


== Ծանոթագրություններ ==
Տոոսի

Տոոսի (էստ․՝ Toosi), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կեկտաշ (Չեգեմա Առաջինի վտակ)

Կեկտաշ (ռուս.՝ Кекташ), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Չեգեմա Առաջին գետի ձախ ափին 67 կմ հեռավորության վրա։ Գետի երկարությունը 10 կմ է, ավազանի տարածքը 33,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004840
Հիդրոլոգիական ուսումնասիրությունների կոդը - 108200484
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դաֆեր եղբայրներ

Մեթ Դաֆեր (անգլ.՝ Matt Duffer) և Ռոս Դաֆեր (անգլ.՝ Ross Duffer), հայտնի են որպես Դաֆեր եղբայրներ (անգլ.՝ The Duffer Brothers), գիտաֆանտաստիկ ֆիլմերի և սերիալների ամերիկացի կինոռեժիսորներ, սցենարիստներ և պրոդյուսերներ։ Երկվորյակներ են։
Նրանց ռեժիսորական և սցենարիստական դեբյուտը 2015 թվականի «Թաքնվածները» լիամետրաժ ֆիլմն է։ Նույն թվականին նրանք մասնակցել են «Սոճիներ» հեռուստասերիալի սցենարի աշխատանքներին։ Նրանց ամենահայտնի աշխատանքը «Տարօրինակ դեպքեր» հեռուստասերիալն է, որը ունի մեծ թվով մրցանակներ, այդ թվում MTV Movie & TV Awards 2017՝ «Լավագույն ԹիՎի շոու» անվանակարգում։


== Կյանք և կարիերա ==


=== Վաղ տարիներ ===
Դաֆեր եղբայրները մեծացել են ԱՄՆ-ի Հյուսիսային Կարոլինա նահանգի Դարհեմ քաղաքում։ Երրորդ դասարանում ծնողների նվիրած Hi8 ձևաչափի տեսախցիկով նրանք սկսել են ֆիլմեր նկարել։ Նրանք տեղափոխվել են Կալիֆոռնիա նահանգի Օրինջ շրջան, որպեսզի Չապմենական համալսարանում կինոարվեստ ուսումնասիրեն, որը ավարտել են 2007 թվականին։


=== Կարիերայի սկիզբ։ «Թաքնվածները» և Wayward Pines» ===
Մի քանի կարճամետրաժ ֆիլմեր ստեղծելուց հետո նրանք գրել են «Թաքնվածները» հետապոկալիպսական ֆիլմի սցենարը, որը 2011 թվականին գնել է Warner Bros. Pictures ընկերությունը։ Ֆիլմի վրա եղբայրները աշխատել են 2012 թվականին, վերջինս թողարկվել է 2015 թվականին։ Պրոդյուսեր Մ․ Շիլյամալան, կարդալով այս ֆիլմի սցենարը, Դաֆեր եղբայրներին վարձեց Fox-ի նոր՝ «Wayward Pines» սերիալի աշխատանքների համար։


=== «Տարօրինակ դեպքեր» և Նեթֆլիքսի համագործակցություն ===
Հեռուստատեսության ոլորտում փորձ ձեռք բերելով, եղբայրները իրականացրեցին իրենց վաղեմի գաղափարը՝ «Տարօրինակ դեպքեր» հեռուստասերիալը։ Սցենարին աջակցել է Շոն Լևիի 21 Laps ընկրությունը և որոշ ժամանակ անց գնվել է Նեթֆլիքս ընկերության կողմից։ Պրեմիերան տեղի է ունեցել 2016 թվականի ամռանը և ուղեկցվել է կինոքննադատների դրական կարծիքներով, ովքեր նշել են սյուժեի ռիթմիկ զարգացումը, մթնոլորտը, դերասանական վարպետությունը, սաունդթրեքը, ռեժիսուրան, ինչպես նաև 80-ականների ֆիլմերին անդրադառնալը։ Նեթֆլիքսի ամենաբարձր վարկանիշ ունեցող հեռուստասերիալների շարքում այն զբաղեցրել է երրորդ տեղը և 2016 թվականի օգոստոսի 31-ին երկարաձգվել է երկրորդ եթերաշրջանով։ 2017 թվականի դեկտեմբերին երկարաձգվել է երրորդ եթերաշրջանով, որը թողարկվել է 2019 թվականի ամռանը։


== Ֆիլմագրություն ==


=== Հեռուստասերիալներ ===


=== Կարճամետրաժ ֆիլմեր ===
We All Fall Down (2005)
The Big Toe (2006)
Eater (2007)
Saturday Night at Norm’s (2008)
The Milkman (2008)
Abraham’s Boys (2009)
Road to Moloch (2009)
Vessel (2012)


== Ծանոթագրություններ ==


== Արտաքին հղումներ ==
Մեթ Դաֆերը IMDb կայքում։
Ռոս Դաֆերը IMDb կայքում։
Օլորոն-Սենտ-Մարի

Օլորոն-Սենտ-Մարի (ֆր.՝ Oloron-Sainte-Marie, օքս.՝ Auloron, բասկ.՝ Oloroe-Donamaria) քաղաք և համայնք ֆրանսիական Ատլանտյան Պիրենեյներ դեպարտամենտում, շրջկենտրոն՝ Օլորոն-Սենտ-Մարի։


== Աշխարհագրական դիրք ==
Օլորոն-Սենտ-Մարին պատմական Բերնի շրջկենտրոնն է  Բասկերի սահմանի կողմից։
Քաղաքը տեղակայված է Գավ-դ'Օլորոն գետի շուրջ։ Քաղաքի միջով անցնում է դեպի Տուլուզ տանող ճանապարհը, որը Սուրբ Իակովի երթերից մեկն է, այն տանում է դեպի Սանտիագո-դե-Կոմպոստելա, այստեղից ճանապարհը թեքվում է հարավ՝ Պիրենի քաղաք՝ Իսպանիայի սահմանի մոտ։


== Պատմություն ==
Օլորոնը- Հռոմեական բնակավայր է եղել, առաջին անագամ պատմական փաստաթղթերում հիշատակվում է III դարում Իլուրո (Iluro) անվանմամբ: Հիշատակման մեջ նշվում է, որ 506 թվականին Ագդա տաճարում տեղի ուեցած հավաքին մասնակցել է նաև Օլորոնի եպիսկոպոսը։ Հաջորդը հիշատակվում է արդեն 1058 թվականին, պատմաբանների կարծիքով՝ հնարավոր է, որ քաղաքը որոշ ժամանակով լքված է եղել։ 1080 թվականին սկսվեցին քաղաքային ամրությունների և Սեն-Կրու եկեղեցու շինարարությունը։ Օլորոնում է գտնվում նաև Բերնի վիկոնտների ամրոցը։ 1102 թվականին Գոստոն IV Խաչակիրը գետի ձախ հատվածում կառուցեց եկեղեցի, իսկ դրա ետևում մայր տաճար՝ Ստե-Մարի-դ՝Օլորոն և բաժանեց եպիսկոպոսներին։ 
1214 թվականին Գոստոն VI՝ Բերնի վիկոնտը միացավ կատարներին և ստիպված եղավ հանձնել իր Սենտ-Մարիի սեփականությունները եպիսկոպոսությանը։ Դրա հետևանքով երկու բնակավայրերն էլ մնացին անջատ մինչև XIX դար, չնայած նրան, որ Սանտ-Մարին միշը կախված էր Օլորոնից տնտեսապես։ 1802 թվականին Օլորոնի եպիսկոպոսությանը վերացվեց և երկու քաղաքները միավորվեցին։


== Տնտեսություն ==
Օլորոնում է գտնվում Lindt & Sprüngli շոկոլադի գործարանը։
Հայտնի են նաև Օլորոնի արհեստանոցները, որոնք հիմնականում արտադրում են բերետներ և էսկադրիլներ։


== Տրանսպորտ ==
Ավտոմոբիլային և երկաթուղային երթուղիներ։


== Տեսարժան վայրեր ==
Սենտ-Մարի եկեղեցի (XI—XIII դարեր), 1998 թվականից համարվում է ՅՈՒՆԵՍԿՈ -ի համաշխարհային ժառանգության մաս։
Սեն-Կրու եկեղեցի (1080 թվական)
Պոմմե բուսաբանական այգի (ավելի քան 400 ծառատեսակ)


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Site officiel
Վաչե Ա

Վաչե Ա Ամբերդեցի (անհայտ - 1232 կամ 1235), ռազմական և պետական գործիչ, իշխանաց-իշխան, Վաչուտյան իշխանական տան հիմնադիրը։


== Գործունեությունը ==
Ծառայել է Զաքարե Բ և Իվանե Ա Զաքարյանների բանակում։ Նրանցից 13-րդ դարի սկզբին, մոտավորապես 1205/1206 թթ-ին, որպես սեփական տիրույթ ստացել է սելջուկներից ազատագրված Արագածոտն գավառի արևելյան մասը և Նիգ գավառը, իշխանաց-իշխան տիտղոս և նշանակվել ամենամեծ իշխանատիրույթի՝ Արարատյան կողմնակալության /ընդգրկել է պատմական Այրարատ նահանգի տարածքը/ հրամանատար-կողմնակալ։ Ամրացրել է Ամբերդ ամրոցը և այն դարձրել իշխանատիրույթի մայրաքաղաք։ Վերաշինել-ամրացրել է իշխանատիրույթի բերդ-ամրոցները, բարեկարգել բնակավայրերը։ Զաքարյան եղբայրների օրինակով ձևավորել է կողմնակալության իշխանական պալատը համապատասխան պաշտոնական հիերարխիայով։ Այդ հիերարխիայում Վաչե Ա-ն կանգնած էր ամենաբարձր աստիճանի վրա։ Նա և իր հաջորդներն իրենց անվանել են մեծ իշխան, իշխանաց-իշխան, պարոն, տեր, իսկ իրենց տիրապետությունը՝ յիշխանութիւն, կողմնակալութիւն, վերակացութիւն։ 1221-1235 թթ-ին նրա հետ համագահակալել է ավագ որդին՝ Քուրդ Ա-ն։


== Շինարարական և մշակութային գործունեությունը ==
Հայտնի է մշակութանպաստ և շինարարական գործունեությամբ։ Կառուցել է Սանահնի վանքի մեծ գավիթը /1211 թ./, Կեչառիսի Սուրբ Նշան եկեղեցին /1213 թ./, Արա (գյուղ)ի իջևանատունը /1213 թ./, Մակարավանքի գավիթը /1216 թ./, կնոջ՝ Հասանի դուստր Մամախաթունի հետ՝ Սաղմոսավանքի Սուրբ Սիոն կենտրոնագմբեթ եկեղեցին /1215-1217 թթ-ին/, Հովհաննավանքի կենտրոնագմբեթ եկեղեցին /1217-1221 թթ-ին/, Հոռոմոսի գրատունը /1229 թ./։ Միայնակ կամ կնոջ՝ Հասանի դուստր Մամախաթունի հետ նվերներ է տվել Հաղպատի, Սանահինի, Կեչառիսի վանական համալիրներին։ Թաղված է Հովհաննավանքի տոհմական տապանատանը։


== Գրականություն ==
Զաքարիա Սարկավագ, Պատմագրութիւն, հ. 3, Վաղարշապատ, 1870 թ.։
Հայկական Սովետական Հանրագիտարան, հ. 11, Երևան, 1985 թ., էջ 283։
Հայկական Հանրագիտարան։ Ով ով է։ Հայեր։ Կենսագրական հանրագիտարան, հ. 2։ Երևան, 2007 թ., էջ 526։
Տիգրան Պետրոսյանց, Վաչուտյաններ, Երևան, 2001 թ., 363 էջ։
Վիկտոր Պետրոսյանց /Տիգրան Պետրոսյանց/, Վաչուտյան իշխանական տան տոհմածառը, , , Բանբեր Երևանի համալսարանի, , , 1981 թ., թիվ 3։
Ապուչեխ (այլ կիրառումներ)

Ապուչեխ, կարող է վերաբերել՝

Ապուչեխ - գյուղ Փոքր Հայքում, գյուղ Արևմտյան Հայաստանում, Խարբերդի վիլայեթի Ակնի գավառակում
Ապուչեխ - լեռ Հայկական լեռնաշխարհում, Բյուրակն-Մնձուրյան լեռնահամակարգում, Ակն քաղաքի հարավ֊արևելյան կողմում
(832) Կարին

Անվան այլ կիրառումների համար տե՛ս՝ Կարին (այլ կիրառումներ)(832) Կարին (անգլ.՝ Karin), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 20-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,865063 ա. մ., առավելագույնը մոտենում է 2,6407 ա. մ. հեռավորության վրա և հեռանում 3,0894 ա. մ., իսկ Երկրի ուղեծրին Կարին աստերոիդը նվազագույնը մոտենում է 1,6408 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1771,33 երկրային օրվա ընթացքում, իր ուղեծրով շարժվելով միջինում 0,203237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,01° անկյուն։
Կարին աստերոիդը գլխավորում է Կարինի աստերոիդների ընտանիքը, որի մեջ ներառված են այս պահին հայտնի մոտ 90 անդամներ։ Կարինի ընտանիքը հանդիսանում է Կորոնիսի աստերոիդների ընտանիքի ենթաընտանիք։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(832) Կարին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրանրիյո

Գրանրիյո (ֆր.՝ Grandrieux), համայնք Ֆրանսիայում, Պիկարդիա մարզի Էնա գավառում։ Մտնում է Սեն Կանտեն կանտոնի կազմի մեջ։ Հանդիսանում է Սեն Կանտենի շրջան։ Փոստային ինդեքս՝ 02360:
Համայնքի INSEE կոդ՝ 02354։


== Բնակչություն ==
Համայնքի բնակչությունը 2010 թվականին կազմում էր 88 մարդ։


== Տնտեսություն ==
2010 թվականի տվյալներով 54 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 17-ը անգործունակ (Ակտիվության ցուցանիշը - 68,5 %, 1999 թվականին եղել է՝ 67,8 %)։ 37 աշխատունակ բնակիչներից 32-ը աշխատում էին (17 տղամարդ և 15 կին), անաշխատանք էին 5-ը (2 տղամարդ և 5 կին)։ 17 անգործունակ մարդկանցից 5-ը աշակերտներ կամ ուսանողներ են, 8-ը թոշակառու, 4-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Գրան Ռոզուայի ազգային համալսարի վիճակագրությունը (ֆր.)
Օրթաքյոյ

Օրթաքյոյ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 20 կմ հարավ, դեպի Երզնկա տանող ճանապարհի աջ կողմում, Գայլ գետի ձախակողմյան վտակներից մեկի ափին:
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ֆերնանդո Ֆադեր

Ֆերնանդո Ֆադեր  (իսպ.՝ Fernando Fader; ապրիլի 11, 1882(1882-04-11), Բորդո - փետրվարի 25, 1935(1935-02-25), փետրվարի 18, 1935(1935-02-18), փետրվարի 28, 1932(1932-02-28) կամ փետրվարի 28, 1935(1935-02-28), Կորդովա, Արգենտինա), Ֆրանսիայում ծնված արգենտինացի նկարիչ, գերմանական իմպրեսիոնիզմի հիմնական հետևորդն իր երկրում։


== Կենսագրություն ==
Ֆերնանդո Ֆադեյը ծնվել է Բորդոյում, Ֆրանսիայում։ 1884 թվականին նրա հայրը ընտանիքի հետ տեղափոխվել է Արգենտինայի Մենդոսա քաղաք։ Հինգ տարի անց Ֆերնանդոն վերադարձել է Ֆրանսիա, որտեղ սովորում է տարրական դպրոցում, իսկ հետո ավարտել ուսումնարանը Գերմանիայում։ 1900 թվականին ընդունվել է Մյունխենի արվեստների ակադեմիա, որտեղ վերջնականապես որոշել է իր ապագա մասնագիտությունը։ 1906 թվականին նա հանրությանն է ներկայացրել իր առաջին աշխատանքները։ Նրա բնանկարները մեծ հետաքրքրություն են առաջացրել քննադատների շրջանում։  Նրա հիմնական ոգեշնչումը Մենդոզա նահանգի բնությունն էր, որը գտնվում էր Անդեր լեռների կողքին։
Նա շրջել է Իսպանիայի և Գերմանիայի արվեստի պատկերասրահներում և 1915 թվականին Սան Ֆրանցիսկոյի Խաղաղօվկիանոսյան միջազգային ցուցահանդեսում արժանացել ոսկե մեդալի։
1932 թվականին Ֆերնանդո Ֆադերը 50-ամյակի կապակցությամբ ցուցադրությունը կազմակերպվել է Բուենոս Այրեսի ասոցիացիայի պատկերասրահի նախաձեռնությամբ, որի ընթացքում ներկայացվել են նկարչի 119 աշխատանքներ։ Առողջական խնդիրների պատճառով նա չի մասնակցել միջոցառմանը։
Ընտանիքի սնանկության և առողջական խնդիրների պատճառով կյանքի վերջին օրերին Ֆերնանդո Ֆադերը ստիպված է եղել փոխել բնակության վայրը և տեղափոխվել Կորդոբա քաղաք՝ ամբողջությամբ նվիրվելով նկարչությանը։
Մահացել է 1935 թվականին։ Նրա նախկին տունը Լոզա Կորալ գյուղում պահպանվում է որպես թանգարան։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Фернандо Фадер
Fernando Fader, pinceladas de una vida argentina
Գրուժչանսկի գյուղական խորհուրդ (այլ կիրառումներ)

Գրուժչանսկի գյուղական խորհուրդ, կարող է վերաբերել՝

Գրուժչանսկի գյուղական խորհուրդ - Ուկրաինայի Սումիի մարզի Կոնոտոպսկի շրջանում
Գրուժչանսկի գյուղական խորհուրդ - Ուկրաինայի Սումիի մարզի Կրոլևեցկի շրջանում
Նախաբեմ

Նախաբեմ, ավանսցեն (ֆր.՝ avant-scène), թատերաբեմի այն հատվածը, որն ընկած է բեմի հայելու և հարթակի եզրի միջև։ Ներկայացման որոշ տեսարաններ երբեմն տեղի են ունենում նախաբեմում։
Կրասնոդար օդանավակայան

Կրասնոդար օդանավակայան միջազգային օդանավակայան, որը գտնվում է քաղաք Կրասնոդարում։ Օդանավակայանը գտնվում է քաղաքի կենտրոնից 10 կմ հեռավորության վրա։ Պաշտոնական անվանումն է՝ «Կրասնոդար (Պաշկովսկիյ)»։ Ռուսաստանի հարավում մեծությամբ երկրորդն է՝ Սոչիի օդանավակայանից հետո։ Զբաղեցնում է 6–րդ տեղը ուղևորահոսքի ցուցանիշով։ Օդանավակայանի օպերատորն է ОАО «Միջազգային օդանավակայան Կրասնոդար»։ Օդանավակայանից չվերթներ են իրականացվում դեպի Ռուսաստանի և արտասահմանյան մի շարք երկրների տարբեր քաղաքներ։


== Տերմինալներ ==
2014 թվականի տվյալներով օդանավակայանը ուներ 3 տերմինալ՝ միջազգային չվերթների համար, ներքին չվերթների համար և բեռնափոխադրումների համար։ Գոյություն ունի նաև VIP-սրահ։ Օդանավակայանում կա հյուրանոց, մաքսային հսկողության, բժշկական ծառայություններ։


== Ուղղություններ ==


== Վիճակագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2016-04-21 at the Wayback Machine.
797

797 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 797 թվականն է, 
VIII դարի 97-րդ տարին։


== Դեպքեր ==


== Ծնունդներ ==


== Մահեր ==
Նիզի լը Կոնտ

Նիզի լը Կոնտ (ֆր.՝  Nizy-le-Comte), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02553։


== Բնակչություն ==
2010 թվականի տվյալներով՝ համայնքի բնակչությունը կազմում է 257 մարդ։


== Տնտեսություն ==
2010 թվականին համայնքի 157 աշխատունակ (15-64 տարեկան) բնակիչներից 116-ը տնտեսապես ակտիվ էին, 41-ը՝ ոչ ակտիվ (ակտիվության ցուցանիշը կազմել է 73,9 %, 1999 թվականին եղել է 60,9 %)։ 116 տնտեսապես ակտիվ բնակիչներից աշխատում էին 90-ը (56 տղամարդ և 34 կին), գործազուրկ էին 26 մարդ (11 տղամարդ և 15 կին)։ 41 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 10-ը՝ թոշակառուներ, 22-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Նիզի լը Կոնտ (ֆր.)
Լեոսկի

Լեոսկի (էստ․՝ Leoski), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարտունի գյուղի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Մարտունի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 57 հուշարձան (13 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Նիկիտա Անդրեև

Նիկիտա Անդրեև (ռուս.՝ Ники́та Ива́нович Андре́ев, մարտի 27, 1951(1951-03-27), Լենինգրադ, ՌԽՖՍՀ, ԽՍՀՄ), ռուս և խորհրդային նկարիչ, Ռուսաստանի նկարիչների միության անդամ։  


== Կենսագրություն ==
Ծնվել է Ռուսաստանի Դաշնության մշակույթի վաստակավոր նկարիչ Իվան Անդրեևի (1915-1993 թվական) ընտանիքում։ 1969 թվականին ավարտել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտին կից Սանկտ Պետերբուրգի գեղարվեստական լիցեյը (այժմ՝ Ռուսաստանի գեղարվեստի ակադեմիային կից Բորիս Իոգանսոնի անվան Սանկտ Պետերբուրգի պետական ակադեմիական գեղարվեստական լիցեյ), իսկ 1975 թվականին ավարտել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գծանկարչության ֆակուլտետը՝ որակավորված նկարիչ-գծանկարիչ կոչումով։ Ապրել և աշխատել է Սանկտ Պետերբուրգում։      
1973 թվականից որպես նկարիչ-պատկերազարդող համագործակցել է Ռուսաստանի, Հարավային Կորեայի, Ամերիկայի Միացյալ Նահանգների և Մեծ Բրիտանիայի հրատարակչությունների հետ։ Ձևավորել և նկարազարդել է ավելի քան վաթսուն գիրք։ Եղել է համամիութենական, համառուսական և միջազգային ցուցահանդեսների մասնակից։ 1982 թվականից դարձել է ԽՍՀՄ նկարիչների միության և Ռուսաստանի նկարիչների միության անդամ։ Նկարչի աշխատանքները պահվում են Ռուսաստանի, Ամերիկայի Միացյալ Նահանգների, Կորեայի և այլ երկրների թանգարաններում և մասնավոր հավաքածուներում։        
Սանկտ Պետերբուրգի արդյունաբերական տեխնոլոգիայի և դիզայնի պետական համալսարանի գծանկարչության ամբիոնի դոցենտ է, դասավանդում է նկարչություն և հրատարակչության կոմպոզիցիա։ Սանկտ Պետերբուրգի Նիկոլայ Ռերիխի անվան գեղարվեստական ուսումնարանում դասավանդում է գեղարվեստա–գործնական ճյուղի դիսցիպլիններ։ 


== Նիկիտա Անդրեևի նկարազարդած գրքերը ==
Черкашин Г. А. Лейтенант Шмидт: Рассказ о руководителе революционного восстания на крейсере «Очаков» в 1905 году. — М. : Малыш, 1984. — 24 с.
Андреев Н. И. Как человек научился летать. — Л. : Художник РСФСР, 1985. — 20 с.
Черненко Г. Т. А все-таки полетим! — Л. : Детская литература, 1984. — 80 с.
Черненко Г. Т. Как человек полетел в космос. — Л. : Художник РСФСР, 1987. — 16 с.
Маркуша А. М. Человек-птица: О жизни и подвигах военного лётчика Петра Николаевича Нестерова. — М. : Малыш, 1988. — 24 с.
Черненко Г. Т. На пользу и славу Отечества. — Л. : Художник РСФСР, 1988.
Черненко Г. Т. Где вертятся волчки? . — М. : Малыш, 1991. — 28 с.
Пирс Э. Хтон / Пер. с англ. С. А. Хренова. — СПб. : Северо-Запад, 1992.


== Մրցանակներ և ճանաչում ==
Գրքի համամիութենական և ռուսական մրցույթների դիպլոմներ։


== Ծանոթագրություններ ==
Գրիգոր Բադալյան (բժիշկ)

Անվան այլ կիրառումների համար տե՛ս՝ Գրիգոր Բադալյան (այլ կիրառումներ)Գրիգոր Խաչատուրի Բադալյան (հոկտեմբերի 14, 1955(1955-10-14), Երևան, Հայկական ԽՍՀ, ԽՍՀՄ), հայ ուռուցքաբան։ Բժշկական գիտությունների դոկտոր (1991), պրոֆեսոր։ ՀՀ վիրաբուժության ԳԱ անդամ (1997)։


== Կենսագրություն ==
Գրիգոր Բադալյանը ծնվել է 1955 թվականին Երևանում։ 1978 թվականին ավարտել է Երևանի բժշկական ինստիտուտի մանկաբուժության ֆակուլտետը։ 1984 թվականից աշխատում է ՀԽՍՀ առողջապահության նախարարության Ուռուցքաբանության գիտական կենտրոնում։ 1993 թվականից Հայաստանի մանկական հակաուռուցքային հիմնադրամի նախագահ, 1994 թվականից՝ մանկական ուռուցքաբանության բաժանմունքի վարիչ, 1997 թվականից, միաժամանակ՝ Երևանի պետական բժշկական համալսարանի պրոֆեսոր։ 1992-2001 թվականներին եղել ՝ ՀՀ առողջապահության նախարարության մանկական ուռուցքաբանության գլխավոր մասնագետ, 2000 թվականից Հայկական հակաքաղցկեղային միության նախագահն է։ 1992-2011 թվականներին SIOP-ի շրջանակներում համաժողովների է մասնակցել Հունաստանում, Գերմանիայում, Ֆրանսիայում, Ավստրիայում, Ճապոնիայում, Հոլանդիայում, Պորտուգալիայում, Եգիպտոսում, ԱՄՆ-ում, Իռլանդիայում, Իսպանիայում, Իրանում, Իտալիայում, Անգլիայում և այլ երկրներում։
Աշխատանքները վերաբերում են մանկական ուռուցքների (հատկապես չարորակ) ախտորոշման և բուժման հարցերին։


== Անդամակցություն ==
Մանկական ուռուցքաբանների միջազգային ընկերության անդամ (1991-1997)
ՀՀ քաղցկեղով երեխաների բարեկամներ հասարակական կազմակերպության նախագահ (1993)
ՀՀ մանկական վիրաբույժների և անեսթեզիոլոգների ընկերակցության գործադիր-տնօրեն (1995)
Հայ ուռուցքաբանների ընկերակցության նախագահ (2000)
ՀՀ գիտության և կրթության նախարարության բժշկության գծով փորձագիտական հանձնաժողովի անդամ (2001)
Նվիրիր կյանք բարեգործական հիմնադրամի Մասնագետների կոմիտեի անդամ (2011)


== Ծանոթագրություններ ==
Հայաստանի պաշտպանության նախարարություն

Հայաստանի Հանրապետության պաշտպանության նախարարություն, ՀՀ ՊՆ, Հայաստանի Հանրապետության գործադիր իշխանության հանրապետական մարմին է, որն իրականացնում է պաշտպանության բնագավառում Հայաստանի կառավարության քաղաքականությունը։


== Կառուցվածք ==


== Արտաքին հղումներ ==
ՀՀ ՊՆ Պաշտոնական կայք


== Ծանոթագրություններ ==
Կամինի (Շապին Գարահիսարի գավառ)

Կամինի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։


== Բնակչություն ==
Մինչև 1915 թվականի Մեծ եղեռնն ուներ 12 տուն՝ 100 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Խերիա

Խերիա (իսպ.՝ Geria) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 18,02 կմ2։ Բնակչությունը՝ 481 մարդ (2010 թվականի տվյալներով)։ Պրովինցիայի վարչական կենտրոնից գտնվում է 9 կմ հեռավորության վրա։
Չերկովո

Չերկովո (բուլղար․՝ Черково), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 19 կմ դեպի հարավ։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 186 մարդ։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Վիմերկատե

Վիմերկատե (իտալերեն՝ Vimercate)` քաղաք Իտալիայում, գտնվում է Լոմբարդիա մարզում` Մոնցա և Բրիանցա գավառում։
Բնակչությունը 25 787 մարդ է։ Բնակչության միջին խտությունը՝ 1237, 44 մարդ/կմ²։ Զբաղեցնում է 20, 67 կմ² տարածք։ Փոստային ինդեքս՝ 20059։ Հեռախոսային կոդը՝ 039։
Քաղաքի հովանավորն է Սուրբ Ստեփանոս Նախավկան։ Տոնակատարությունը օգոստոսի 3-ին է։


== Արտաքին հղումներ ==
http://comune.vimercate.mb.it/
Ռուբեն Ադալյան (այլ կիրառումներ)

Ռուբեն Ադալյան անուն ազգանունը կարող է վերաբերել հետևյալ անձանց՝

Ռուբեն Ադալյան, հայ նկարիչ, Հայաստանի ժողովրդական նկարիչ։
Ռուբեն Ադալյան, պատմաբան (ԱՄՆ), պատմական գիտությունների դոկտոր։
Աստերոիդների ցանկ (127701-127800)

Աստերոիդների ցանկ (127601-127700)  • Աստերոիդների ցանկ  • Աստերոիդների ցանկ (127801-127900)
 Աստերոիդների ցանկ (127601-127700)  • Աստերոիդների ցանկ  • Աստերոիդների ցանկ (127801-127900)
Ֆերդինանդ Գասպարյան

Ֆերդինանդ Վազգենի Գասպարյան (մարտի 9, 1950(1950-03-09), Երևան, Հայկական ԽՍՀ, ԽՍՀՄ), հայ ֆիզիկոս: Ֆիզմաթ գիտությունների դոկտոր (1995),  պրոֆեսոր (2001):


== Կենսագրություն ==
Ֆերդինանդ Գասպարյանը ծնվել է 1950 թվականին Երևանում: 1972 թվականին ավարտել է Երևանի պոլիտեխնիկական ինստիտուտի կիբեռնետիկայի ֆակուլտետը: 1974-1978 թվականներին սովորել է ՀՀ ԳԱԱ ռադիոֆիզիկայի և էլեկտրոնիկայի ինստիտուտի ասպիրանտուրայում: 1972-1978 թվականներին աշխատել է ՀՀ ԳԱԱ Ռադիոֆիզիկայի և էլեկտրոնիկայի ինստիտուտում, 1978 թվականից աշխատում է Երևանի պետական համալսարանում, 1997-2000 թվականներին եղել է  ԵՊՀ Իջևանի մասնաճյուղի ֆիզիկայի ամբիոնի վարիչ, 2003 թվականից դասախոսում է ՀՊՃՀ-ում, 2003-2006 թվականներին՝ Հայ-ռուսական (սլավոնական) համալսարանում:
Աշխատանքները վերաբերում են կիսահաղորդիչներում և դրանցից պատրաստված ենթակարմիր, տեսանելի և գերմանուշակագույն տիրույթի կիսահաղորդչային ֆոտոընդունիչներում, արեգակնային մարտկոցներում և ինժեկցիոն կառուցվածքներում ընթացող ֆիզիկական երևույթների տեսական ուսումնասիրությանը:  Վերջին տարիներին զբաղվում է նանոչափային համակարգերում ընթացող էլեկտրաֆիզիկական երևույթների հետազոտմամբ: Հեղինակ է ուսումնական ձեռնարկների:


== Պարգևներ, մրցանակներ ==
«Լավագույն երիտասարդ գիտնական» մրցանակ, 1975
«Լավագույն տեսական աշխատանք» մրցանակ, 1977
ՀՀ ԳԱԱ շնորհակալագիր «Կիսահաղորդչային միկրո- և նանոէլեկտրոնիկա» միջազգային գիտաժողովների կազմակերպման համար, 2006
ԵՊՀ ոսկե մեդալ «Ռադիոֆիզիկայի ֆակուլտետի 35-ամյակի կապակցությամբ, 2010


== Ծանոթագրություններ ==
Սուրբ Երրորդություն եկեղեցի (Նախիջևան)

Սուրբ Երրորդություն եկեղեցի, հայկական առաքելական ավերված եկեղեցի ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության մայրաքաղաք Նախիջևանում։


== Տեղադրություն ==
Սուրբ Երրորդություն եկեղեցին գտնվում էր Նախիջևան քաղաքի հյուսիսարևմտյան մասում։


== Պատմություն ==
Նախիջևան քաղաքի մի քանի տասնյակի հասնող հայկական եկեղեցիներից պահպանվածներից է Սուրբ Երրորդություն եկեղեցին, որը վաղ միջնադարյան հայկական ճարտարապետության հուշարձաններից մեկն էր։ Բավականին մեծ եկեղեցի էր, որտեղ 705 թվականին արաբները կենդանի այրեցին հայ նախարարներին։
1840 թվականի հունիսի 20-ին տեղի ունեցած երկրաշարժի հետևանքով քանդվել է եկեղեցու գմբեթը։ 1881-1900 թվականների ընթացքում եկեղեցում իրականացվող վերանորոգման աշխատանքներին ականատես Մ․ Սմբտյանը գրել է, որ վերականգնման շինարարական աշխատանքների ընթացքում նրա կառուցվածքում պարզ նշմարվել են 1200 տարի առաջ այրվածների ածխացած մնացորդները և մարդկային ոսկորներ։
1975 թվականին ադրբեջանական իշխանությունների կողմից քանդվել է։


== Ճարտարապետական նկարագիր ==
Եկեղեցին կառուցված էր վաղ միջնադարյան քառաբսիդ կենտրոնագմբեթ եկեղեցիների հորինվածքով։ Շինարարության ժամանակ օգտագործել են սրբատաշ բազալտ և վարդագույն տուֆ։


== Տես նաև ==
Նախիջևան (քաղաք)
Սուրբ Գևորգ եկեղեցի (Նախիջևան)


== Ծանոթագրություններ ==
Ռեզունենկովո

Ռեզունենկովո (ուկրաիներեն՝ Різуненкове), գյուղ Ուկրաինայի Խարկովի մարզի Կոլոմակի շրջանում։ Բնակավայրը նախկինում նաև անվանվել է Գայդալեմովկա։ Հիմնադրվել է 1775 թվականին։
2001 թվականի տվյալներով Ռեզունենկովո գյուղում բնակվում էր 764 մարդ։ Բնակավայրը զբաղեցնում է 2172 կմ² տարածք։ Բնակչության խտությունը կազմում էր 351,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիզիլ Վոստոկ

Կիզիլ Վոստոկ (ռուս.՝ Кызыл Восток, բաշկիրերեն՝ Ҡыҙыл Восток), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլովո (այլ կիրառումներ)

Վոլովո, կարող է վերաբերել՝

Վոլովո - գյուղ Ռուսաստանի Լիպեցկի մարզի Վոլոսովսկի շրջանի կազմում։
Վոլովո - քաղաքատիպ ավան Ռուսաստանի Տուլայի մարզի Վոլովսկի շրջանի կազմում։
Բուլյան բանաձև

Բուլյան բանաձև (Ջորջ Բուլի անունով) — տրամաբանական արտահայտությունների բանաձև։ Կարող է ներառել տրամաբանական փոփոխականներ և պրոպոզիցիոնալ կապեր (կոնյունկցիա ("
  
    
      
        ∧
      
    
    {\displaystyle \wedge }
  "), դիզյունկցիա ("
  
    
      
        ∨
      
    
    {\displaystyle \vee }
  "), ժխտում ("
  
    
      
        ¬
      
    
    {\displaystyle \neg }
  ") և այլն)։ Բանաձևը անվանվում է ճշմարիտ (կեղծ), եթե այն ճշմարիտ է (կեղծ) ցանկացած փոփոխականների արժեքների դեպքում։ Երկու բուլյան բանաձև անվանվում են էկվիվալենտ (համարժեք) միայն այն դեպքում, երբ դրանք ճշմարիտ են միևնույն ենթաբազմության արժեքների բազմության համար։ Բուլյան բանաձևը կազմված n փոփոխականների համար, որոշում է բուլյան ֆունկցիան 
  
    
      
        
          E
          
            n
          
        
        →
        E
         
      
    
    {\displaystyle E^{n}\to E~}
  . 
  
    
      
        E
        =
        {
        0
        ;
        1
        }
         
      
    
    {\displaystyle E=\{0;1\}~}
   - յուրաքանչյուր 
  
    
      
        
          x
          
            i
          
        
         
      
    
    {\displaystyle x_{i}~}
   փոփոխականի արժեքների բազմություն. 0 արժեքը համապատասխանում է նրան, որ 
  
    
      
        
          x
          
            i
          
        
         
      
    
    {\displaystyle x_{i}~}
   արժեքը կեղծ է, իսկ 1 արժեքը համապատասխանում է նրան, որ 
  
    
      
        
          x
          
            i
          
        
         
      
    
    {\displaystyle x_{i}~}
   արժեքը ճշմարիտ է։ Գոյություն ունեն 
  
    
      
        
          2
          
            
              2
              
                n
              
            
          
        
         
      
    
    {\displaystyle 2^{2^{n}}~}
   բուլյան ֆունկցիաներ, այդ պատճառով գոյություն ունեն այդ նույն քանակությամբ էկվիվալենտ (համարժեք) բուլյան բանաձևերի դասեր։